Frederikshavner-virksomheden Roblon sætter punktum for et godt regnskabsår 2009/2010. Både omsætning og overskud er steget i forhold til året før.

Finanskrisen ser for alvor ud til at være slut for virksomheden Roblon. Omsætningen for året 2009/10 er forøget med 15,8 mio. kr. fra 185,9 mio. kr. sidste år til 201,7 mio. kr. Dette er betydeligt bedre end forventet ved årets start og giver en stigning på 8,5%. Resultatet før skat blev med 31,2 mio. kr. markant højere end forventet  ved regnskabsårets start, og udgør en stigning på 126,7 % i forhold til sidste års resultat på 13,8 mio. kr. før skat. Omsætningen udgør 201,7 mio. kr., hvilket er 8,5 % mere end sidste år. Frederikshavner-virksomheden Roblon laver blandt andet fiberoptiske kabler og optiske lyssystemer.